# 1M: This land is mine!

**Modulets formål:**

* Intro til nyt forløb: Israel/Palæstina-konflikten (pixiudgave)
* Indblik i den aktuelle konflikt og overblik over hovedlinjer i konflikten historisk set
* Indblik i de forskellige perspektiver via patos-ladede sange



|  |
| --- |
| **Modulplan:**   1. **Intro til nyt forløb** 2. **Konflikten før og nu (overblik)** 3. **Sange med relation til konflikten** |

# 1. Intro til nyt forløb

Vi arbejder (næsten) altid problemorienteret i historiefaget via problemstillinger (se fx skema i jeres Google Doc):

* En problemstilling kan defineres som en afgrænset formulering ell. spørgsmål, der indkredser den undren, de udfordringer eller modsætningsforhold, som man arbejder med i relation til en opgave/et emne. En eller flere problemstillinger er altså de spørgsmål, som man gerne – via fx et forløb - skal kunne give kvalificerede svar på.

I dette forløb arbejder vi ud fra flg. foreløbige problemstillinger:

1. Hvordan opstod Israel/Palæstina-konflikten?
2. Hvilke årsager ligger til grund for konfliktens fortsatte udvikling?
3. Hvordan skifter konflikten betydning alt efter perspektiv (fx israelsk, palæstinensisk, amerikansk, dansk, osv.)?
4. Afslutningsvis ønskes en vurdering af, hvorvidt der kan skabes varig fred mellem parterne (og i så fald bud på hvordan)?

# 2. Konflikten før og nu (overblik)

Vi ser nu en video (på engelsk, fordi den er bedst), der giver et kort overblik over nogle af konfliktens hovedårsager- og udviklinger. Bemærk, at videoen er knap 2 år gammel og derfor er blevet til før 7. oktober 2023.

Nuværende status (krig mellem Hamas (Palæstina?) og IDF (Israel?)): Hamas’ terrorangreb d. 7. oktober kostede ca. 1200 israelere livet og dertil tog Hamas ca. 250 israelske gidsler, hvoraf ca. 110 af disse gidsler siden er blevet frigivet via forhandling. Tæt på 23.000 prs. er blevet dræbt i Gaza siden 7. oktober - heraf ca. 5.300 kvinder og 9000 børn. Verdenssamfundet er i oprør.

<https://youtu.be/m19F4IHTVGc?si=A-WeXO2xNhfWbKjJ> (History of Israel-Palestine conflict)

|  |  |
| --- | --- |
| **Overskrift og centrale begreber** | **Evt. uddybning:** |
| **Israel-Palæstinas konfliktens tidlige historie**   * Israelsk kongedømme (ca. 1000-597 f.v.t.)   + Vedvarende akademisk debat om, hvorvidt dette kongedømme faktisk eksisterede og i så fald i hvilken udstrækning (bibelsk narrativ som kilde)? * Islamisk erobring i 600-tallet * Jerusalem som helligt centrum for tre religioner * Det Osmanniske Rige * Zionisme (nationalt hjemland for jøder) * Jødisk migration til Palæstina (20. årh.) |  |
| **Israel-Palæstina under britisk kontrol**   * Det Osmanniske rige opløses og kontrollen over området overdrages til sejrherrerne England og Frankrig * Balfour-deklarationen (1923) * Øget konfliktniveau mellem jøder og arabere i Palæstina, inkl. voldsparathed * 1930’erne: øget jødisk indvandring pga. zionisme, antisemitisme og nazisme, hvilket fik briterne til at begrænse jøders mulighed for indvandring til området. * Jødiske militser opstod, som kæmpede mod både arabere og britisk kontrol * Holocaust (øget indvandring og tiltagende kaos, hvorfor England ville trække sig fra regionen) |  |
| **Israels oprettelse**   * Efter 2. Verdenskrig (1947) foreslog FN at dele Palæstina i to selvstændige stater: en jødisk og en arabisk med Jerusalemn som international zone. * Arabiske stater og ledere imod denne løsning og formede militser for at kæmpe imod Israels oprettelse * Israel erklærer sig selv for en selvstændig stat i 1948 |  |
| **Den arabisk-israelske krig 1948**   * Israel vs. Egypten, Jordan, Irak, Syrien og Libanon (den arabiske liga) med det mål at skabe et forenet arabisk Palæstina * Våbenhvile 1949: * Israelsk kontrol over området, bortset fra Vestbredden og Østjerusalem (som Jorden kontrollerede) og Gaza (som Egypten kontrollerede): medførte (tvungen) udvandring af ca. 750.000 palæstinensere fra det sted, hvor de havde boet i århundreder. * Katastrofen (al-Nakhba) vs. Frihedskrigen |  |
| **Seksdageskrigen 1967**   * Israel vs. Jordan, Syrien og Egypten * Israel vandt krigen og erobrede Golanhøjderne fra Syrien, Vestbredden og Østjerusalem fra Jorden og Gaza og Sinaihalvøen fra Egypten (sidstnævnte dog returneret til Israel i 1979) * Eftrr denne krig fik de fleste palæstinensere ikke lov at vende tilbage til deres tidligere hjem, men måtte bo på Vestbredden, i Gaza eller i de arabiske nabolande. |  |
| Den første intifada og Oslo-aftalerne   * PLO opstår som reaktion på palæstinensernes situation (grundlagt i Egypten i 1964 med det formål at skabe et frit Palæstina) * PLO anvendte vold og terror i kampen mod Israel og anerkendte over tid at dele landet mellem Israel og Palæstina. * Flere og flere jødiske bosættelser i de palæstinensiske områder * 1987: Palæstinensisk oprør mod Israel, der førte til Oslo-aftalerne (fredsproces mellem Israel og PLO)   + Oslo (I): underskrevet i Washington D.C., USA   + Oslo (II): underskrevet i Taba, Egypten * Oslo-aftalerne afgjorde bl.a. en inddeling af Vestbredden i tre zoner:   + A) Palæstinensisk kontrol   + B) Palæstinensisk og israelsk kontrol   + Israelsk kontrol |  |
| **Den anden intifada**   * Løbende forsøg på fredsprocesser, men grundlæggende uenighed om bl.a.:   + Jerusalems status   + Flygtninges rettigheder   + Jødiske bosættelser i palæstinensiske områder * År 2000: Ariel Sharon besøger Al-Aqsa moskeen på Tempelbjerget, hvilket opfattes som en provokation af mange palæstinenserne, hvilket medfører den anden intifada (oprør) * I 2005 trak Israel sig tilbage fra Gaza, men er fortsat til stede på Vestbredden |  |
| **Israels konflikt (nu krig!) med Hamas**   * Hamas blev dannet i 1987 og er en militant islamisitisk gruppe, hvis formål er at udslette Israel og skabe et frit Palæstina på baggrund af en islamisk stat * 2007: Intern voldelig konflikt mellem Hamas og Fatah (palæstinensisk politisk nationalistisk og socialdemokratisk parti) * Hamas tog magten i Gaza og har kontrolleret området siden 2007, hvilket medførte en israelsk blokade af Gaza * 2014: Hamas og Fatah nåede til enighed om at skabe én national regering for palæstinenserne |  |

# 3. Sange med relation til konflikten

Vi skal nu høre tre sange, der på hver sin måde har en relation til Israel/Palæstina konflikten:

1. **This land is mine** (Nina Paley, 2018). Sangen er et uddrag fra den animerede musicalfilm om Bibelens 2. Mosebog kaldet ’Seder-Masochism’. Denne animerede sang forsøger at give et kort historisk overblik over de forskellige befolkninger, der har levet i og kæmpet om Israel/Palæstina-området. Dan jer først et overblik over de mange forskellige befolkninger/grupper, der har været i området Israel/Palæstina siden ”begyndelsen”: <https://blog.ninapaley.com/2012/10/01/this-land-is-mine/>
   1. <https://youtu.be/8tIdCsMufIY?si=7Iz1Ql536mPuXgpX> (sang)
2. **Palestine Will Be Free** (Maher Zain, 2023). Denne sang, der også indeholder animation er lavet af Maher Zain, en svensk-libanesisk sanger, sangskriver og producer. Sangen er naturligvis udtryk for en klar sympati med det palæstinensiske folk.
   1. <https://youtu.be/foSbqLi6U10?si=B1hVkGy1BerB9eJk> (sang)
3. **One nation** (Ariel Zurayev, 17. oktober 2023). Sangen er skrevet af (bl.a.) den israelske sanger og sangskriver Ariel Zurayev i kølvandet på Hamas’ angreb d. 7/10. Sangen er blevet hørt af mange israelere rundt omkring i verden, men har også været udsat for pres for at blive fjernet af personer, der ikke er enig i budskabet.
   1. <https://youtu.be/H_c2MZkpCag?si=TMlREHBYe291f9zX> (sang)

Aflever under elevfeedback min. 10 linjer omkring, hvad de forskellige sange udtrykker om Israel/Palæstina-konflikten.